Document ID: 31963L0474

Direktiva Sveta
z dne 30. julija 1963
o liberalizaciji prenosov za neblagovne transakcije, ki niso vezane na pretok blaga, storitev, kapitala ali oseb
(63/474/EGS)
SVET EVROPSKE GOSPODARSKE SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti členov 63 in 106(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Ekonomsko-socialnega odbora,
ker vzpostavitev skupnega trga zahteva, da se omejitve glede prenosov med rezidenti držav članic odpravijo v čim krajšem času in najširšem možnem obsegu;
ker se je na področju prenosov, vezanih na neblagovne transakcije iz Priloge III k Pogodbi, ki jih ne urejajo določbe člena 106(1) in (2) ali Poglavje o prostem pretoku kapitala, v državah članicah že dosegla zelo visoka stopnja liberalizacije;
ker se na tej podlagi in ob upoštevanju gospodarskih razmer v državah članicah liberalizacija prenosov v zvezi z vsemi ustreznimi transakcijami v obliki splošnega dovoljenja ali vsaj izdajanje potrebnih dovoljenj za devizne posle zdi mogoča že na sedanji stopnji prehodnega obdobja,
SPREJEL NASLEDNJO DIREKTIVO:
Člen 1
1. Države članice izdajo vsa devizna dovoljenja, ki se zahtevajo za opravljanje prenosov med rezidenti držav članic za neblagovne transakcije, navedene v Prilogi k tej direktivi.
2. Države članice omogočijo, da se prenosi v zvezi s takimi transakcijami izvedejo po deviznih tečajih, ki veljajo za plačila tekočih transakcij.
Člen 2
1. Določbe te direktive ne omejujejo pravice držav članic, da preverijo naravo in avtentičnost transakcij ali prenosov in sprejmejo vse potrebne ukrepe za preprečevanje kršitev zakonov in predpisov.
2. Države članice poenostavijo, kolikor je to mogoče, formalnosti za izdajanje dovoljenj in izvajanje nadzora, ki se uporabljajo za prenose, in se glede teh poenostavitev medsebojno posvetujejo, če je to potrebno.
Člen 3
Države članice v petih mesecih od uradnega obvestila o tej direktivi sprejmejo ukrepe, potrebne za uskladitev z njenimi določbami, in o tem obvestijo Komisijo.
Člen 4
Ta direktiva je naslovljena na države članice.
V Bruslju, 30. julija 1963

Labels: 3
2